Diari Oficial de la Generalitat Valenciana


Sumari del DOGV 7833, del 21-07-2016 (2016/5846)

RESOLUCIÓ de 19 de julio de 2016, del director general de Política Educativa, per la qual es prorroga el termini de presentació de sol·licituds de subvenció per a associacions d'alumnes i les seues federacions convocades per la Resolució de 14 de juliol de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5846


Data del document
:   19-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de julio de 2016, del director general de Política Educativa, per la qual es prorroga el termini de presentació de sol·licituds de subvenció per a associacions d'alumnes i les seues federacions convocades per la Resolució de 14 de juliol de la Conselleria d'Educació, Investigació, Cultura i Esport. [2016/5846]  
En data 19 de juliol de 2016, s'ha publicat, en el Diari Oficial de la Comunitat Valenciana número 7831, la Resolució de 14 de juliol de la Conselleria d'Educació, Investigació, Cultura i Esport, per la qual es convoquen ajudes per a finançar el foment d'activitats de la participació, associació i formació d'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions.  
  
En l'apartat sisé de la convocatòria s'estableix que es podran presentar les sol·licituds a partir de l'endemà de la seua publicació en el Diari Oficial de la Comunitat Valenciana i fins al 28 de juliol de 2016.  
Vist que en el més de juliol, la majoria d'entitats a les quals va dirigida la convocatòria no estan desenvolupant les seues activitats en els centres docents, s'ha determinat la conveniència d'ampliar el termini de sol·licituds fins al 4 d'agost.  
Aquestes ajudes estan regulades per l'Ordre 29/2016, de 17 de juny, de la Conselleria d'Educació, Investigació, Cultura i Esport. En la seua disposició final segona, autoritza la direcció general competent en matèria de foment de la participació dels diferents sectors de la comunitat escolar a l'ampliació dels terminis de presentació d'instàncies i justificacions, quan es considere aconsellable per a l'execució d'aquesta ordre, d'acord amb la Llei de Procediment Administratiu Comú.  
  
Per això, i fent ús de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Prorrogar el termini de presentació de sol·licituds fins al 4 d'agost de 2016.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar des de l'endemà de ser publicada, d'acord amb el que estableixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la Conselleria d'Educació, Investigació, Cultura i Esport en el termini d'un mes computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjudici que els interessats puguen presentar qualsevol altre recurs que estimen pertinent.  
  
  
València 19 de juliol de 2016.- El director general de Política Educativa: Jaume Fullana Mestre.